**Referat af generalforsamlingen Rudersdalkredsen den 15. marts 2018**

1. Valg af dirigent

*Jf. 1*

*Carsten Freundt valgt.*

*Dirigenten konstaterede, at generalforsamlingen var lovligt indvarslet.*

*Forretningsordenen godkendt.*

*Lise Eller udpeget som referent.*

*Stemmetællere: Peter Olesen, Jon Møgelhøj, Mads Jensen*

1. Formandens beretning
*jf. 2*

*Formand, Marianne Toftgaard berettede om økonomien i kommunen og at Kredsen naturligvis kæmper for ressourcer. Der pågår pt. forhandlinger. Kredsen har i den forbindelse fremsendt nogle krav til forvaltningen og skolelederforeningen. Et af dem er et maks. timetal. Det er der kommet blankt nej til. Vi kæmper ufortrødent videre, for at få ressourcer og gode arbejdsforhold.*

*Marianne redegjorde derefter for OK 18 forløbet og om situationen pt., samt eventuelle konsekvenser, hvis der ikke kommer en løsning i Forligsinstitutionen. Hvis vi ender i lockout, så ønsker Kredsen at deltage i få gode ting, f.eks. en stor demonstration på Christiansborg Slotsplads, men vi ønsker ikke at stå på gader og stræder, som vi gjorde i 2013. Derefter forklarede Marianne om økonomien - i tilfælde af lockout.*

*Kommunalt foregår der ting, som vi forsøger at påvirke: På skoleområdet har vi stadig 3K projektet, inklusionen fylder stadig, tidlig indsats og Kredsen arbejder for, at vi - som fagprofessionelle, skal kunne stå inde for det der foregår og vi skal have ’en stemme i det’.*

*Fælles forenklede mål er blevet vejledende. Også her skal vi bruge vores professionelle indsigt og alt skal, også i 3K projektet, foregå tæt på hverdagen, så det er relevant for den virkelighed vi har. Det skal give mening!*

*Hvorfor være medlem af en fagforening, hvis/når vi bliver lockoutet, spurgte Marianne? Bl.a. fordi det batter at være medlem af en fagforening, når der skal forhandles centralt og lokalt. Og fordi der er brug for os, når medlemmer har brug for hjælp fra Kredsen til større og mindre sager ifm. fx sygdom, barsel, tjenstlige forhold, løn.*

*BSU -invitation: Brev sendt til BSU (se bilag), da Kredsen ønsker at invitere til drøftelser med de lokale skolepolitikere.*

*Efter den mundtlige beretning blev GF suspenderet, pga. planlagte gruppedrøftelser.*

*Generalforsamlingen blev herefter genoptaget med drøftelse af beretningen.*

***’Attraktiv arbejdsplads’:*** *Debatten havde fokus på samspillet mellem medlemmerne og forvaltningen:*

*Medlemmerne nævnte bl.a.*

* *Topstyret kommune.*
* *’Skolechefen er en elefant i rummet ’*
* *Hvad mener politikerne om skolechefen?*
* *Dem og os. Ingen samhørighed mellem forvaltning og medarbejdere (vil de os det godt?)*
* *(Marianne: ’Vi kan ikke tvinge skolechefen til at tale på en bestemt måde, vi kan kun blive ved med at arbejde for et ’os’!’)
Forslag om at tage noget om dette med i vores medlemsundersøgelse.*

***’Medlemsundersøgelsen’:***

*Medlemskommentererne gik fx på:*

* *Fokus på fagfaglige netværk og manglen på fagfaglig efteruddannelse.*
* *Det er ikke godt nok, at dette ikke prioriteres, når vi er i stort fagligt underskud.*
* *En af de ting der er sket er, at konsulenterne også er blevet besparet. De er blevet reducerede fra 10 til 4.*
* *Der kommer en ny form for netværk i matematik, dansk-læsning og naturfag.*
* *Omkring 75% af dem der har besvaret medlemsundersøgelsen, overvejer ofte eller engang imellem at finde andet arbejde. Vigtigt at fortælle det til politikerne og forvaltning.*

***’Lokalaftale’:***

* *Vi skal have opgaveoversigter med tid på og en opgørelse over, at ens budgettal giver 1680 timer (såfremt man er på fuld tid).*
* *Man skal vide, hvilke opgave man har og man skal have drøftelser om dem.*
* *Vi kæmper for de krav, vi har fremsat.*

***’OK18’:***

* *Vi stiller ikke op til meget småt, men ønsker at deltage i få, men slagkraftige arrangementer.*
* *Fagforeningsformændene fra Rudersdal Kommune stiller derudover op, som repræsentanter for deres medlemmer, til andre arrangementer.*
* *Opfordring til at Danmarks Lærerforening skal være meget bedre til at fortælle befolkningen, hvad en lærer laver. F.eks. hvilke konkrete opgaver man laver.*

*(’Vi kunne have forklaret os ’blå i hovederne’, og alligevel ville det nok ikke have nyttet, det det hele var orkestreret og aftalt forinden,’ blev der sagt).*

*Kommentarene tages naturligvis med videre i organisationen.*

* *Forslag om, at foreningen er meget opmærksom og hurtigt får lavet en aftale om, at evt. flere timer der skal læses, bliver betalt som overtid. Det vil Kredsen tage med videre.*
* *opbakning fra de fremmødte til GF om, at vi ikke skal stå på Geelsbakke eller andre steder under en evt. Lockout.*

***’Medlemsinvolvering og synlighed fra Kredsen’:***

* *Faglig klub skal afregnes med halvdelen til hver, dvs. at man selv giver 50% af tiden og 50% af tiden kan foregå i arbejdstiden.*
* *Medlemsarrangementer: Hvordan får vi medlemmerne til at blive mest muligt engagerede?*
* *Forslag om, at Hinkeruden kommer ud oftere. (Marianne er enig. Kredsen havde forberedt flere numre, men grundet tidspres har det ikke været muligt. Det vil man bestræbe at få gjort fremadrettet).*
* *’Måske er det vigtigt, at vi begynder at drøfte og fortælle om vores undervisningssyn, så det kan stå op imod den; ’jeg alene vide-holdning’, som forvaltningen udviser’, blev der foreslået.*
* *Spørgsmål: ’Kan man aflyse sin undervisning, for at deltage i faglig klub?’*

*(Nej. Man kan ikke aflyse sin undervisning for at deltage i faglig klub).*

* *Ønske om, at foreningen oftere udtrykker, hvad man mener og gerne skaber et forum, hvor man kan drøfte holdninger indbyrdes - skolerne i mellem.*

***Forslag om brev til BSU:***

*Forslaget blev enstemmigt godkendt.*

***Øvrige forslag/kommentarer til beretningen:***

* *ift. at der ikke er mange penge i kommunen: at forhøje skatten, så der bliver flere penge at drive skole for.*
* *Kredsens opgave bør være, at kæmpe for, at man prioriteter flere penge til skoleområdet. Ellers så bør kerneopgaven tilpasses til den økonomi der er.*
* *Kommentar til de 7 kommissorier: ’Intet belæg for, at f.eks. driftsfællesskaber gør, at der kommer en besparelse. Vi -som kreds- bør holde fingrene langt væk fra at have en holdning til de 7 kommissorier.’*
* *Kommentar til den skriftlige beretning: ’At man mangler dokumentation ift. den efteruddannelse, man får.’*

*Beretningen (skriftlig og mundtlig) blev enstemmigt godkendt.*

1. Regnskab 2017

*Jf. 3:*

 *Kassere: Gregers Nordentoft gennemgik regnskabet.*

*Regnskabet for Kredsen blev enstemmigt vedtaget.*

*Regnskabet for Særlig fond blev enstemmigt vedtaget.*

1. Indkomne forslag

*Jf. 4:
Ingen indkomne forslag.*

1. Fastsættelse af ydelser til styrelsesmedlemmer

*Jf. 5:
Kasserer Gregers Nordentoft redegjorde for forslaget:*

*Nedsættelse af frikøbstimetallet.*

*Ingen bemærkninger.*

*GF tager forslaget til efterretning.*

1. Budget og fastsættelse af kredskontingent for 2019

*Jf. 6:*

*Kasserer Gregers Nordentoft redegjorde for den foreslåede kontingentstigning på kr. 20.*

*Spørgsmål til budgettet:*

*Hvad er administration?
-Kredsen betaler bl.a. for at få styret vores medlemssystem. Derudover forsikringer, kopimaskiner, it-forbindelse, telefoner, 2 Ipads indkøbt i 2017.*

*Kommentar om, at medlemstallet måske er for højt sat, da man er bekymret for, at medlemstallet muligvis daler efter en eventuel lockout.*

*-I Kredsen og i Hovedforeningen har man oplevet en tilstrømning af medlemmer.*

*Kontingentet blev taget til efterretning uden yderligere kommentarer.*

1. Valg, jf. Vedtægterne
*jf. 7:*

*Marianne Toftgaard valgt som 1. delegeret*

*Finn Jensen valgt som 2. delegeret*

*3 suppleanter for de kongresdelegerede valgt i følgende rækkefølge:*

*1.suppleant: Gregers Nordentoft*

*2.suppleant: Lise Eller*

*3. suppleant: Trine Meilby Friederichsen*

1. Eventuelt

 *Jf. 8:
 Forslag om, at skrue op for varmen eller afholde GF et andet sted.*

 *Forslag om, at afholde Generalforsamling og medlemsfest(arrangement) sammen.*

*Kredsen noterer begge forslag til opfølgning/drøftelse.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(dirigent Carsten Freundt) (referent Lise Eller)*